หุ้นเปิดตลาดเช้าบวกแรง
ดัชนีหุ้นเปิดภาคเช้าพุ่ง 2.89%  รับปัจจัยบวกต่างประเทศ
6 ต.ค. 2554

ดัชนีหุ้นเปิดภาคเช้าพุ่ง 2.89%  รับปัจจัยบวกต่างประเทศ
ตลาดหุ้นไทยเปิดตลาดภาคเช้าดีดตัวบวกเกือบ 3% ตามทิศทางตลาดหุ้นต่างประเทศที่ตอบรับปัจจัยบวกแนวโน้มการแก้ไขปัญหาในยูโรโซนที่เริ่มมีแสงสว่าง ขณะที่ราคาน้ำมันปรับตัวสูงขึ้น ทำให้มีแรงซื้อเข้ามาในหุ้นกลุ่มบิ๊กแคปผลักดันดัชนีให้พุ่งขึ้นแรง แม้ว่าจะยังมีวอลุ่มบาง 
เมื่อเวลา 9.55 น.ดัชนี SET มาอยู่ที่ 887.54 จุด เพิ่มขึ้น 24.89 จุด (+2.89%)
ล่าสุดเมื่อเวลา 10.07 น.ดัชนี SET มาอยู่ที่ 890.69 จุด เพิ่มขึ้น 28.04 จุด (+3.25%)
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระพัฒนสิน กล่าวว่า ตลาดหุ้นไทยเช้านี้เปิดตลาดฯปรับตัวขึ้นแรงไปกว่า 20 จุด ซึ่งเป็นไปในทิศทางเดียวกับตลาดหุ้นภูมิภาค รับปัจจัยบวกจากภายนอกประเทศ หลังทางฝั่งยุโรปยืนยันเตรียมให้ความช่วยเหลือกรีซต่อไป ประกอบกับ กองทุนการเงินระหว่างประเทศ(ไอเอ็มเอฟ)ออกมาระบุว่าพร้อมเข้าร่วมมาตรการช่วยเหลือทางการเงินรอบ 2 สำหรับกรีซ รวมทั้งราคาน้ำมันดิบที่ปรับขึ้นแรงเมื่อคืนนี้กว่า 4 ดอลลาร์/บาร์เรล พร้อมให้แนวต้านวันนี้ถึง 900 จุด